INFOSYS1
ఐటి దిగ్గజాలు అమెరికా బాట
న్యూఢిల్లీ, మే 4: అమెరికన్ల ఉద్యోగాలను కొల్లగొడుతున్నాయంటూ అవుట్‌సోర్సింగ్‌ సంస్థలపై గుర్రుగా ఉన్న డొనాల్డ్‌ట్రంప్‌ సర్కారు ను ప్రసన్నం చేసుకునేందుకు దేశీయ ఐటీ దిగ్గజాలు కసరత్తు చేస్తున్నాయి. ఐటీ దిగ్గజం ఇన్ఫోసిస్‌ వచ్చే రెండేళ్లలో 10,000 మంది అమెరికన్లను రిక్రూట్‌ చేసుకోనున్నట్లు వెల్లడించింది. అలాగే ఆర్టిఫిషియల్‌ ఇంటెలిజెన్స్‌ మెషిన్‌ లెర్నింగ్‌ వంటి కొంగొత్త టెక్నాలజీల కోసం అమెరికాలో నాలుగు ఇన్నోవేషన్‌ సెంటర్స్‌ను కూడా ఏర్పాటు చేయనున్నట్లు తెలిపింది. అమెరికా ఉపాధ్యక్షుడు మైక్‌ పెన్స్‌ సొంత రాష్ట్రమైన ఇండియానాలో ఆగస్టులో మొదటిదాన్ని ప్రారంభించనుంది. 2021 నాటికల్లా ఈ కేంద్రం 2,000 మంది అమెరికన్లకు ఉద్యోగాలు కల్పించే అవ కాశం ఉందని ఇన్ఫీ సిఇఒ విశాల్‌ సిక్కా వెల్లడించారు. అయితే, ఇవన్నీ అమెరికా కఠనతర వీసా నిబంధనల ప్రభావం గురించి ఆందోళనతో చేపడుతున్న చర్యలు కాదని ఆయన వివరించారు.
ఎప్పటికప్పుడు కొత్త టెక్నాలజీలు పుట్టుకొస్తున్న నేపథ్యంలో స్థానిక, అంతర్జాతీయ నిపుణుల మేళవింపు కీలకమని, ఈ కార ణంగానే స్థానిక నిపుణులను మరింతగా రిక్రూట్‌ చేసుకోవాల్సిన అవసరం పెరుగుతోందని సిక్కా పేర్కొన్నారు. అయితే, అమెరికాలో పెట్టుబడులు, స్థానిక, విదేశీ ఉద్యోగుల మేళవింపు ఏ విధంగా ఉంటాయన్నది వెల్లడించడానికి ఆయన నిరాకరిం చారు. టెక్నాలజీ ఆవిష్కరణలకు ఉద్దేశించిన ఇన్నోవేషన్‌ సెంటర్స్‌ లో మరో మూడింటిని ఎక్కడ ఏర్పాటు చేయాలన్న దానిపై మరి కొద్ది నెలల్లో ఇన్ఫీ నిర్ణయం తీసుకోనుంది. టెక్నాలజీ, ఇన్నోవేషన్‌ అంశాల్లో శిక్షణ కల్పించడంతోపాటు ముఖ్యమైన ఫైనాన్షియల్‌సర్వీ సెస్‌, తయారీ, హెల్త్‌కేర్‌, రిటైల్‌, ఎనర్జీ తదితర విభాగాల క్లయింట్లకు సేవలందించడానికి కూడా ఈసెంటర్స్‌ ఉపయోగపడు నున్నాయి.
ఇన్ఫీకి ప్రస్తుతం ప్రపంచవ్యాప్తంగా 2,00,000 మందికిపైగా ఉద్యోగులుఉన్నారు. సిఇఒగా సిక్కా పగ్గాలు చేపట్టిన తర్వాత గడిచిన కొన్నాళ్లలో ఇన్ఫోసిస్‌ అమెరికాలో రెండువేల మందికి పైగా ఉద్యోగులను రిక్రూట్‌ చేసుకుంది. కొత్తగా తీసుకో బోయే 10,000 మందిలో అనుభవజ్ఞులైన టెక్నాలజీ నిపుణులు, ఇటీవలే గ్రాడ్యుయేట్స్‌ అయిన వారు ఉండనున్నారు. యూజర్‌ ఎక్స్‌పీరియన్స్‌, ఆర్టిఫిషియల్‌ ఇంటెలిజెన్స్‌, బిగ్‌ డేటా తదితర అంశాల్లో ఇన్ఫోసిస్‌ వారికి శిక్షణ కూడా ఇవ్వనుంది. పెరగనున్న రక్షణాత్మక ధోరణులకు తెరతీసిన అమెరికా, ఇతరదేశాలు వృత్తి నిపు ణులను పంపించడం చాలా ఖరీ దైన వ్యవహారంగామార్చేస్తూ వీసా నిబంధనలు కఠనతరం చేసిన సంగతి తెలిసిందే. ఇన్ఫోసిస్‌తో పాటు టాటా కన్సల్టెన్సీ సర్వీసెస్‌ కూడా హెచ్‌1బి వర్క్‌ వీసాల విధా నాన్ని దుర్వినియోగం చేశాయని కూడా అగ్రరాజ్యం ఆరోపించింది. దీంతోఆదాయాల్లో కీలక మార్కెట్‌ అయిన అమెరికాలో ప్రభుత్వాన్ని ప్రసన్నం చేసుకునే దిశగాఇన్ఫోసిస్‌ అక్కడి సిబ్బందిని మరింతగా రిక్రూట్‌ చేసుకోవడంపై దృష్టిపెట్టిం ది. అయితే, స్థానికులకు అధిక జీతభత్యాలివ్వాల్సిరానున్నందున ఇన్ఫీ వ్యయాలూ ఆ మేరకు పెరగనున్నాయి.
2016-17లో ఇన్ఫీ ఆర్జించిన 10.2బిలియన్‌ డాలర్ల ఆదాయంలో దాదాపు 60శాతం వాటా ఉత్తరఅమెరికా మార్క్‌ెదే ఉంది. అధ్యక్షుడు డొనాల్డ్‌ట్రంప్‌ వ్యూహం ఫలించింది. ఇప్పటికే అమెరికన్లకు భారీగా ఉద్యోగాలి స్తున్నట్లు దిగ్గజ ఐటీ కంపెనీలు టీసీఎస్‌, విప్రోలు ప్రకటించగా, వచ్చే రెండేళ్లలో పదివేలమంది అమెరికన్లకు ఉగ్యోగాలిస్తామని తాజాగా ఇన్ఫోసిస్‌ టెక్నాలజీస్‌ సిఇఒ విశాల్‌ సిక్కా తెలిపారు. ఐటీ కంపెనీలు హెచ్‌1బి వీసాపై విదేశీ కార్మికులను రప్పించి స్థానిక అమెరికన్లకు ఉద్యోగాలు దక్కకుండా చేయడాన్ని అను మతించబోమనే హామీపై అధికారంలోకి వచ్చిన వెంటనే ట్రంప్‌ ఈ వీసా కార్యక్రమాలను కట్టడిచేస్తూ నిర్ణయాలు చేసిన విషయం తెలిసిందే.
ఈ నేపథ్యంలో అమెరికాకు చెందిన ఉద్యోగులనే నియమించక తప్పని పరిస్థితుల్లో ఐటీ దిగ్గజాలు అక్కడి స్థాని కులకే ఉద్యోగాలివ్వడానికి నిర్ణయించాయి. అలాగే విదేశా ల్లో స్థానికుల రిక్రూట్‌మెంట్‌ పెంచుతున్నట్లు విప్రో సిఇఒ అబిదాలి జెడ్‌ నీముచ్‌వాలా కూడా ఆ కంపెనీ ఫలితాల ప్రకటన సమయం లో ప్రకటించారు. ప్రస్తుత ఆర్థిక సంవత్సరంతొలి త్రైమాసికం ఆఖరు నాటికి అమెరికాలో తమ ఉద్యోగుల్లో సగభాగంపైగా స్థానికులే ఉండగలరని విప్రో సిఇఒ తెలపారు. హెచ్‌1బి వీసాలతో తక్కువ జీతాలు ఉండాయని ప్రకటించింది. ఇన్ఫోసిస్‌ వంటి కంపెనీలు హెచ్‌1బి వీసాలతో తక్కువ జీతాలిచ్చి ఇండియా నుంచి సిబ్బందిని అమెరికాకు తరలిస్తున్నాయి. ఇన్ఫీ సగటున ఒక్కో హెచ్‌1బి వీసా దరఖాస్తుదారుకు 81,705 డాలర్ల వేతనాన్ని కిందటేడాది ఇవ్వజూపిందని మైవీసాజాబ్స్‌.కామ్‌ వెల్లడించింది. అయితే మైక్రోసాఫ్ట్‌, గూగుల్‌ వంటి అత్యంత భారీ గ్లోబల్‌ టెక్‌ కంపెనీలు సగటున 1,30,000 డాలర్లు ఆఫర్‌ చేశాయి.